เรื่องร้องเรียน: แถวสถานีรถไฟฟ้าบ้านทับช้าง มีกลิ่นเหม็นขยะเน่าแรงมาก มีเกือบทุกวัน
การดำเนินการของเจ้าหน้าที่: ศูนย์กำจัดมูลฝอยอ่อนนุช ได้มอบหมายให้เจ้าหน้าที่ลงพื้นที่ตรวจสอบปัญหากลิ่นเหม็นขยะบริเวณพื้นที่ดังกล่าว ขณะตรวจสอบไม่พบกลิ่นเหม็น ทางศูนย์กำจัดมูลฝอยอ่อนนุชได้แจ้งให้ผู้รับแจ้งกำจัดมูลฝอยเร่งแก้ไขปัญหาดังกล่าวและให้ติดตามการปฏิบัติงานทุกขั้นตอนโดยด่วนและต่อเนื่อง โดยมีมาตรการแนวทาง ดังนี้ 1. ตรวจสอบพื้นที่ที่มีปัญหาโดยรอบและเป็นประจำทุกวัน 2. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง 3. ล้างทำความสะอาดโรงงานและบริเวณพื้นที่อาคารรับมูลฝอยอย่างสม่ำเสมอ 4. เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์เพื่อป้องกันกลิ่นของมูลฝอย 5. ปลูกต้นไม้ขนาดใหญ่เพิ่มพื้นที่สีเขียวเพื่อใช้เป็นแนวป้องกันกลิ่น
ความเห็นของผู้แจ้ง: ขอบคุณเจ้าหน้าที่ในการดำเนินแก้ไขปัญหาในทันที ไม่โยนงานไปมา มีการหาทางแก้ไขปัญหาทั้งในเบื้องต้นและระยะยาว เนื่องจากได้กลิ่นเหม็นเป็นประจำทุกวันมาโดยตลอด รู้สึกได้ว่ามลพิษกลิ่นนี้คงสางผลไม่ดีต่อสุขภาพของบุคคลที่ิอาศัยบริเวณนี้ รวมถึงเจ้าหน้าที่สถานที่ต้องยืนสูดอากาศเสียเป็นเวลาหลายชั่วโมง การแก้ไขปัญหาในครั้งนี้จะทำให้ใครหลายคนสูดอากาศสดชื่นได้เต็มปอดมากขึ้นแน่นอนค่ะ ขอบคุณค่ะ
พื้นที่: แขวงประเวศ เขตประเวศ กรุงเทพมหานคร